22. 2. 89 De Europæiske Fællesskabers Tidende Nr. C 43/7 
II 
(Forberedende retsakter) 
KOMMISSIONEN 
Forslag til Rådets direktiv om investeringsservice i forbindelse med værdipapirer 
KOM(88) 778 endelig udg. — SYN 176 
(Forelagt af Kommissionen den 3. januar 1989) 
(89/C 43/10) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 57, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Dette direktiv skal være et vigtigt instrument i gennem­
førelsen af det indre marked efter de retningslinjer, der 
er udstukket i Den Europæiske Fælles Akt, og i det 
tempo, som er fastlagt i tidsplanen i Kommissionens 
hvidbog, med henblik på investeringsselskabers fri etable­
ringsret og fri udveksling af finansielle tjenesteydelser; 
det er blevet vedtaget kun at gennemføre den grad af 
harmonisering, der er nødvendig og tilstrækkelig til at 
sikre gensidig anerkendelse af godkendelser og tilsyns­
ordninger, således at princippet om hjemlandskontrol 
kan anvendes, og at det kun er nødvendigt med en 
enkelt godkendelse, som anerkendes i hele Fællesskabet; 
af hensyn til en fair konkurrence er det nødvendigt at 
sikre investeringsselskaber, der ikke er banker, samme 
muligheder for at oprette afdelinger og udføre tjeneste­
ydelser på tværs af landegrænserne som dem, der 
forudses for forslaget til Rådets andet direktiv vedrø­
rende kreditinstitutter; 
det er også nødvendigt og hensigtsmæssigt at liberalisere 
adgangen til at blive medlem af børser og markeder for 
termins- og optionsforretninger i værtslandene for inve­
steringsselskaber, der er godkendt til at operere på 
sådanne børser og markeder i deres hjemland; 
ansvaret for tilsynet med investeringsselskabers kapital­
grundlag skal påhvile hjemlandets kompetente myndig­
heder, og disse myndigheders behørige varetagelse af 
dette hverv nødvendiggør vedtagelsen af et supplerende 
direktiv om samordning af reglerne vedrørende markeds-
risici; det er væsentligt for gennemførelsen af det indre 
marked, at hjemlandets tilsynsmyndigheder overvåger 
alle aspekter af investeringsselskabets aktiviteter i værts­
landet, uanset om disse aktiviteter udøves i form af 
udveksling af tjenesteydelser eller etablering af afdelinger 
i værtslandet; 
medlemsstaterne bør sikre, at der ikke lægges hindringer 
i vejen for, at de aktiviteter, der falder ind under dette 
direktiv, gennemføres ved brug af de former for finan­
sieringsteknik, der anvendes i hjemlandet, når blot disse 
ikke strider mod værtslandets retsforskrifter om 
samfundsmæssige interesser; 
ansøgning om godkendelse af dattervirksomhed, hvis 
modervirksomhed henhører under et tredjelands lovgiv­
ning, eller ansøgning om en sådan modervirksomheds 
tilladelse til erhvervelse af kapitalinteresser, kan kun 
imødekommes efter en procedure, der har til formål at 
sikre, at EF-investeringsselskaber indrømmes gensidig 
behandling i det pågældende tredjeland; 
en effektiv gennemførelse af det indre marked for finan­
sielle tjenesteydelser forudsætter — ud over fælles retlige 
normer — et snævert og regelmæssigt samarbejde 
mellem medlemsstaternes kompetente myndigheder; 
giver investeringsselskaber anledning til problemer, er et 
kontaktudvalg det egnede forum for drøftelse og konsul­
tation; 
for at lette gennemførelsen af de i dette direktiv fastlagte 
mål og under hensyntagen til den hurtige udvikling på de 
nationale og internationale finansielle markeder bør der 
indføres en procedure med henblik på tilpasning af visse 
tekniske aspekter; da en sådan tilpasning er vigtig og af 
Nr. C 43/8 De Europæiske Fællesskabers Tidende 22. 2. 89 
ømtålelig karakter, er procedure III, variant a), som defi­
neret i artikel 2 i Rådets afgørelse 87/373/EØF (») den 
mest egnede — 
UDSTEDT FØLGENDE DIREKTIV: 
AFSNIT I 
Definitioner og anvendelsesområde 
Artikel 1 
I dette direktiv forstås ved: 
— »Kreditinstitut«: et kreditinstitut som defineret i 
artikel 1, første led, i Rådets direktiv 77/780/EØF (2) 
— »investeringsselskab«: en fysisk eller juridisk person, 
hvis virksomhed går ud på at udføre en eller flere af 
de aktiviteter, der er angivet i bilaget til dette direktiv 
— »hjemland«: 
— er investeringsselskabet en fysisk person: den 
medlemsstat, hvori den pågældende har sin bopæl 
— er investeringsselskabet en juridisk person: den 
medlemsstat, hvori det registrerede hjemsted er 
beliggende, eller hvis der ikke findes noget regi­
streret hjemsted, den medlemsstat, hvor hoved­
kontoret er beliggende 
— »værtsland«: den medlemsstat, hvori et investerings­
selskab har en afdeling eller præsterer tjenesteydelser 
— »afdeling«: et forretningssted, der retligt set er en 
uafhængig del af et investeringsselskab, og som 
udfører investeringsservice af den art, som investe­
ringsselskabet har fået godkendelse til. 
— »kvalificeret kapitalandel«: en direkte eller indirekte 
besiddelse af mindst 10 % af kapitalen eller af stem­
merettighederne i et investeringsselskab, eller en 
besiddelse, som giver mulighed for at udøve en bety­
delig indflydelse på selskabet, jf. artikel 33 i Rådets 
direktiv 83/349/EØF (3) 
— »moderselskab«: en virksomhed som defineret i artikel 
1 og 2 i direktiv 83/349/EØF 
(') EFT nr. L 197 af 18. 7. 1987, s. 33. 
(2) EFT nr. L 322 af 17. 12. 1977, s. 30. 
O EFT nr. L 193 af 18. 7. 1983, s. 1. — »datterselskab«: en virksomhed som defineret i artikel 
1 og 2 i direktiv 83/349/EØF. 
Artikel 2 
Dette direktiv finder anvendelse på alle investeringssel­
skaber. Investeringsselskaber, der samtidig er kreditinsti­
tutter, er dog kun underkastet bestemmelserne i artikel 3, 
4, 5, 8, 9, 10 og 21. 
Artikel 3 
Medlemsstaterne skal kræve, at investeringsselskaber, der 
er juridiske personer, har deres hovedkontor i samme 
medlemsstat som den, hvori det registrerede hjemsted er 
beliggende. 
AFSNIT II 
Harmonisering af godkendelsesbetingelserne 
Artikel 4 
1. Investeringsselskaber, der i en eller flere medlems­
stater ønsker at udøve en eller flere af de aktiviteter, der 
er anført i bilaget, skal have godkendelse hertil i deres 
hjemland, før de kan påbegynde sådan virksomhed. En 
sådan godkendelse skal gives af hjemlandets kompetente 
myndigheder, der er udpeget i henhold til artikel 14. Når 
godkendelse er meddelt, kan investeringsselskaber straks 
påbegynde den pågældende investeringsaktivitet tillige 
med enhver anden hermed accessorisk aktivitet. 
2. Med forbehold af andre generelle betingelser i de 
nationale lovgivninger må de kompetente myndigheder 
ikke meddele godkendelse, medmindre: 
— investeringsselskabet har tilstrækkelig startkapital 
under hensyntagen til arten af den aktivitet, der 
påtænkes udøvet, 
— de personer, der faktisk leder investeringsselskabets 
forretninger, har et tilstrækkeligt godt omdømme og 
fyldestgørende erfaring, og 
— indehavere af en kvalificeret kapitalandel i selskabet 
er hæderlige personer. 
3. Medlemsstaterne skal tillige kræve, at en ansøgning 
om godkendelse ledsages af en driftsplan, hvori bl.a. 
angives arten af de forretninger, der påtænkes udøvet, 
samt investeringsselskabets organisatoriske struktur. 
4. Ansøgeren skal have meddelelse inden tre måneder 
efter indgivelsen af en fyldestgørende ansøgning, hvad 
enten godkendelse meddeles eller ej. Hvis godkendelse 
nægtes, skal dette begrundes. Er der ikke meddelt nogen 
afgørelse inden seks måneder efter indgivelsen af en 
fyldestgørende ansøgning, anses denne for afslået. 
22. 2. 89 De Europæiske Fællesskabers Tidende Nr. C 43/9 
5. Den i stk. 1 omhandlede godkendelse er ikke 
nødvendig, når investeringsselskabet er et kreditinstitut, 
og den pågældende investeringsservice er omfattet af den 
tilladelse, der er meddelt instituttet af de i artikel 3 i 
direktiv 77/780/EØF omhandlede kompetente myndig­
heder. 
6. De kompetente myndigheder kan kun tilbagekalde 
godkendelsen til et investeringsselskab, der omfattes af 
dette direktiv, når investeringsselskabet: 
a) ikke gør brug af godkendelsen inden for en frist af 12 
måneder, eller det giver udtrykkeligt afkald herpå 
eller ikke har udøvet sin virksomhed i en periode på 
over seks måneder, medmindre der i den pågældende 
medlemsstat findes bestemmelser om, at godkendelse i 
sådanne tilfælde bortfalder 
b) har opnået godkendelsen ved brug af urigtige erklæ­
ringer eller på anden ulovlig vis 
c) ikke længere opfylder de betingelser, hvorunder 
godkendelsen blev meddelt 
d) ikke længere har tilstrækkelig finansielle midler eller 
ikke længere frembyder garanti for at kunne opfylde 
sine forpligtelser over for sine kreditorer, og især ikke 
længere frembyder sikkerhed for de midler, som er 
blevet selskabet betroet 
e) befinder sig i en anden situation, som medfører, at 
godkendelsen tilbagekaldes i henhold til national 
lovgivning. 
Artikel 5 
Medlemsstaterne må ikke over for afdelinger af investe­
ringsselskaber med registreret hjemsted uden for Fælles­
skabet — når disse påbegynder eller udøver virksomhed 
— anvende bestemmelser, der medfører en gunstigere 
behandling end den, som indrømmes afdelinger af inve­
steringsselskaber med registreret hjemsted i en medlems­
stat. 
Artikel 6 
1. Enhver ansøgning om godkendelse af et investe­
ringsselskab, der er et datterselskab, hvis moderselskab 
henhører under et tredjelands lovgivning, eller ansøgning 
om tilladelse til erhvervelse af kapitalinteresser, jf. stk. 3, 
er underlagt proceduren i denne artikel. 
2. De kompetente myndigheder i den pågældende 
medlemsstat underretter de andre medlemsstaters 
kompetente myndigheder samt Kommissionen om den 
indgivne ansøgning om godkendelse. 
3. Tilsvarende skal de kompetente myndigheder i en 
medlemsstat, når de i henhold til artikel 7 får meddelelse 
om, at en virksomhed henhørende under et tredjelands 
ret påtænker at erhverve kapitalinteresser i et investe­
ringsselskab, som derved ' bliver dens datterselskab, 
underrette de kompetente myndigheder i de andre 
medlemsstater og Kommissionen herom. 4. De kompetente myndigheder i den pågældende 
medlemsstat skal stille afgørelsen om de i stk. 1 og 3 
omhandlede ansøgninger i bero, indtil den i stk. 5 og 6 
fastsatte procedure er tilendebragt. 
5. Kommissionen undersøger inden tre måneder efter 
modtagelsen af de i stk. 2 og 3 omhandlede oplysninger, 
om alle EF-investeringsselskaber indrømmes gensidig 
behandling, navnlig hvad angår etablering af dattersel-
kaber eller erhvervelse af kapitalinteresser i investerings­
selskaber i det pågældende tredjeland. 
6. Fastslår Kommissionen, at der ikke foreligger 
gensidighed, kan den efter proceduren i artikel 20 stille 
den i stk. 4 omhandlede afgørelse i yderligere bero. 
7. Kommissionen forelægger Rådet egnede forslag 
med henblik på at opnå gensidighed i forholdet til det 
pågældende tredjeland. 
AFSNIT III 
Harmonisering af betingelserne for at udøve virksomhed 
som investeringsselskab 
Artikel 7 
1. Medlemsstaterne skal forlange, at enhver fysisk 
eller juridisk person, der påtænker at erhverve en kvalifi­
ceret kapitalandel i et investeringsselskab, forinden 
underretter de kompetente myndigheder med angivelse 
af størrelsen af den kapitalandel, der påtænkes erhvervet. 
De pågældende personer skal ligeledes forinden under­
rette de kompetente myndigheder, hvis de påtænker at 
forøge deres kvalificerede kapitalandel så meget, at inve­
steringsselskabet derved bliver deres dattervirksomhed. 
De kompetente myndigheder bedømmer de nævnte 
personers hæderlighed. 
2. Investeringsselskaber meddeler hvert år de kompe­
tente myndigheder navnene på de i stk. 1 omhandlede 
aktionærer eller selskabsdeltagere samt størrelsen af 
disses kvalificerede kaptialandele, således som det 
fremgår af de på den årlige generalforsamling registre­
rede navne på aktionærer og selskabsdeltagere, eller af 
oplysninger modtaget i henhold til de bestemmelser, der 
gælder for børsnoterede selskaber. 
3. Medlemsstaterne drager omsorg for, at de kompe­
tente myndigheder i tilfælde af, at de i stk. 1 omhandlede 
personer gør deres indflydelse gældende på en måde, der 
vil kunne skade en forsvarlig og sund ledelse af investe­
ringsselskabet, træffer de nødvendige foranstaltninger til 
at bringe denne situation til ophør. Sådanne foranstalt­
ninger kan bl.a. bestå i påbud, sanktioner over for 
ledelsen eller suspension af den stemmeret, der er knyttet 
til de pågældende aktionærers, eller selskabsdeltageres 
aktier eller andele. 
Nr. C 43/10 De Europæiske Fællesskabers Tidende 22. 2. 89 
Artikel 8 
1. Hjemlandets kompetente myndigheder kræver, at 
de af dem godkendte investeringsselskaber til stadighed 
opfylder de i artikel 4, stk. 2, nævnte betingelser. De 
kompetente myndigheder kan, når omstændighederne 
taler herfor, indrømme et investeringsselskab en vis frist 
med henblik på tilvejebringelse af den kapital, der er 
fastsat som minimum som startkapital. Hjemlandets 
kompetente myndigheder kræver tillige, at de af dem 
godkendte investeringsselskaber afsætter tilstrækkelige 
reserver til imødegåelse af markedsrisici i overensstem­
melse med bestemmelser, der skal fastsættes i et senere 
samordningsdirektiv. 
2. Kompetencen til at føre tilsyn med overholdelsen af 
de i artikel 4, stk. 2, nævnte betingelser henhører udeluk­
kende under hjemlandets kompetente myndigheder, 
uanset om investeringsselskabet etablerer en afdeling 
eller udfører tjenesteydelser i en anden medlemsstat. 
Artikel 9 
1. Medlemsstaterne skal udarbejde forsigtighedsregler, 
der til stadighed skal efterleves af investeringsselskaber, 
der har fået meddelt godkendelse af medlemsstaternes 
kompetente myndigheder. Tilsynet med sådanne forsig­
tighedsreglers overholdelse henhører under hjemlandets 
kompetente myndigheders enekompetence, uanset om 
investeringsselskabet etablerer en afdeling eller udfører 
tjenesteydelser i en anden medlemsstat. Sådanne regler 
skal indeholde krav om, at investeringsselskabet: 
— har en betryggende administrativ og bogholderi­
mæssig praksis samt betryggende interne kontrolord­
ninger 
— holder værdipapirer, der tilhører investorer, adskilt 
fra selskabets egen værdipapirbeholdning, og om, at 
penge, der tilhører investorer, indsættes på en konto 
eller konti, der er adskilt fra investeringsselskabets 
egen konto 
— enten er medlem af en generel erstatningsordning, 
der tager sigte på at beskytte investorer, der ikke kan 
få deres krav dækket som følge af, at investeringssel­
skabet er gået konkurs eller ikke kan opfylde sine 
forpligtelser i øvrigt, eller etablerer individuelle 
ordninger, der giver investorerne tilsvarende beskyt­
telse. I afventning af en senere samordning af erstat­
ningsordningerne er et investeringsselskabs afdelinger 
omfattet af den i værtslandet gældende erstatnings­
ordning, når betaling eller bidrag til en sådan erstat­
ningsordning beregnes på grundlag af de indtægter 
afdelingerne har erhvervet ved den i værtslandet 
udøvede investeringsvirksomhed 
— efter anmodning giver hjemlandets kompetente 
myndigheder fornødne oplysninger med de inter­
valler, myndighederne måtte fastsætte (men mindst 
kvartalsvis), således at disse på grundlag heraf kan 
vurdere, om selskabet er et økonomisk sundt foreta­
gende, og om selskabets reserver er tilstrækkelige til 
imødegåelse af markedsrisici — på betryggende måde fører regnskab over udførte 
forretninger, der er så fyldestgørende, at hjemlandets 
myndigheder på grundlag heraf kan overvåge de 
forsigtighedsregler de skal anvende, herunder regler 
vedrørende markedsrisici. Sådanne regnskaber skal 
opbevares i et af de kompetente myndigheder 
nærmere fastsat tidsrum 
— er organiseret på en sådan måde, at muligheder for 
interessekonflikter mellem selskabet og dets kunder 
eller mellem selskabets kunder indbyrdes reduceres til 
et minimum. 
2. Hvis de i stk. 1 omhandlede bestemmelser ikke er 
hensigtsmæssige på grund af karakteren af den pågæl­
dende investeringsservice, kan medlemsstaterne i givet 
fald tilpasse eller undlade at anvende dem. 
3. Medlemsstaterne kan undlade at anvende de i stk. 
1, andet og tredje led, omhandlede bestemmelser, når 
der er tale om investeringsservice, der udføres for profes­
sionelle investorer eller investorer, der driver investering 
som erhverv. 
AFSNIT IV 
Bestemmelser vedrørende etableringsfrihed og fri udveks­
ling af tjenesteydelser 
Artikel 10 
1. Værtslande sikrer, at et investeringsselskab, der af 
dets hjemlands kompetente myndigheder har fået 
meddelt godkendelse til at udøve de på listen i bilaget 
angivne aktiviteter, i overensstemmelse med artikel 11, 
12 og 13 mindst kan udøve sådanne aktiviteter og hertil 
knyttet accessorisk virksomhed på deres område af en 
dér etableret afdeling eller i form af udveksling af 
tjenesteydelser. 
2. Værtslande må ikke gøre etablering af en afdeling 
eller udveksling af tjenesteydelser i henhold til stk. 1 
betinget af krav om godkendelse eller af krav om tilveje­
bringelse af kapitalindskud eller anden foranstaltning 
med tilsvarende virkning. 
3. Værtslande sikrer, at et investeringsselskab, der i 
dets hjemland har godkendelse til at udøve børsmægler­
virksomhed, handel med værdipapirer for egen regning 
eller market-makingvirksomhed, indrømmes alle de 
privilegier i forbindelse med handel, der normalt forbe­
holdes medlemmer af værtslandenes børser og organise­
rede værdipapirmarkeder, hvor tilsvarende virksomhed 
udøves. 
22. 2. 89 De Europæiske Fællesskabers Tidende Nr. C 43/11 
4. Med henblik på at opfylde sine forpligtelser efter 
stk. 3 sikrer værtslande, at de i samme stykke omhand­
lede investeringsselskaber gives mulighed for at blive 
medlem af værtslandets børser eller organiserede værdi­
papirmarkeder enten ved i værtslandet at etablere en 
afdeling eller et datterselskab, der overholder de i værts­
landet gældende regler for virksomhed på børser eller 
andre organiserede værdipapirmarkeder, eller ved at 
erhverve et eksisterende selskab, der er medlem. 
5. I afventning af senere samordning er de værtslande, 
der ikke accepterer kreditinstitutter, som medlem af 
deres børser eller organiserede værdipapirmarkeder, ikke 
forpligtet til som medlem at acceptere afdelinger af inve­
steringsselskaber som omhandlet i stk. 3, der samtidig er 
kreditinstitutter. 
6. Værtslande sikrer ligeledes, at investeringsselskaber, 
som i deres hjemlande har godkendelse til at udføre 
termins- og optionsforretninger, indrømmes alle de i 
vedkommende værtsland eksisterende faciliteter på 
børser, hvor der foretages termins- og optionsforret­
ninger, på samme vilkår som angivet i stk. 3, 4 og 5. 
Artikel 11 
1. Et investeringsselskab, der ønsker at etablere en 
afdeling på en anden medlemsstats område, skal give 
meddelelse herom til hjemlandets og det pågældende 
værtslands kompetente myndigheder. Samtidig skal det 
til værtslandets myndigheder fremsende: 
a) en af hjemlandets kompetente myndigheder udstedt 
attest, hvori det bekræftes, at investeringsselskabet er 
behørigt godkendt i hjemlandet til at foretage den 
investeringsservice, der er planer om at udføre, og at 
selskabet i øvrigt opfylder de i dette direktiv fastsatte 
betingelser 
b) en driftsplan, hvori bl.a. angives, hvilken art forret­
ninger, der påtænkes udført, og hvorledes afdelingen 
skal organiseres 
c) navnene på medlemmerne af afdelingens ledelse 
d) en adresse i værtslandet, hvorfra dokumenter kan fås. 
2. Et investeringsselskab kan etablere en afdeling i den 
anden medlemsstat en måned efter meddelelse som 
anført i stk. 1. 
3. Et investeringsselskab, der ønsker at ændre i de 
angivelser, der er meddelt i henhold til stk. 1, skal, 
mindst en måned før ændringen foretages, give skriftlig 
meddelelse om den påtænkte ændring til de kompetente 
myndigheder i værtslandet. Disse myndigheder kan om 
nødvendigt af hensyn til almenvellet forbyde investe­
ringsselskabet at påbegynde påtænkte nye aktiviteter, 
som ganske vist ikke er udelukket i henhold til godken­
delsesbetingelserne, i investeringsselskabets hjemland, 
men som ikke er opført på listen i bilaget. Artikel 12 
1. Et investeringsselskab, der for første gang ønsker at 
udøve retten til fri udveksling af tjenesteydelser på en 
anden medlemsstats område, skal give hjemlandets og 
værtslandets kompetente myndigheder meddelelse om, 
hvilke af de i bilagets liste angivne aktiviteter, det agter 
at udøve. 
2. Investeringsselskabet kan påbegynde udførelsen af 
sådanne aktiviteter og hertil knyttet accessorisk virk­
somhed i værtslandet en måned efter den i stk. 1 
omhandlede meddelelse. 
Artikel 13 
1. Konstaterer værtslandets kompetente myndigheder, 
at et investeringsselskab, der har en afdeling eller udfører 
tjenesteydelser på værtslandets område, ikke overholder 
de dér gældende lovbestemmelser, der er begrundet i 
hensynet til almenvellet, skal den pågældende myndighed 
anmode vedkommende investeringsselskab om at bringe 
det ulovlige forhold til ophør. 
2. Træffer det pågældende investeringsselskab ikke de 
nødvendige foranstaltninger, skal værtslandets kompe­
tente myndigheder give underretning herom til hjemlan­
dets kompetente myndigheder. Hjemlandets myndig­
heder træffer hurtigst muligt alle hensigtsmæssige foran­
staltninger med henblik på at sikre, at det pågældende 
investeringsselskab bringer det ulovlige forhold til ophør. 
Karakteren af foranstaltningerne meddeles værtslandets 
kompetente myndigheder. 
3. Hvis investeringsselskabet, på trods af de af hjem­
landet trufne foranstaltninger, jf. stk. 2, eller fordi 
sådanne foranstaltninger viser sig utilstrækkelige eller 
ikke er blevet truffet af den pågældende medlemsstat, 
vedbliver med at overtræde de i værtslandet gældende 
lovbestemmelser, jf. stk. 1, kan værtslandet efter at have 
givet hjemlandets kompetente myndigheder underretning 
træffe passende foranstaltninger med henblik på at 
forhindre yderligere uregelmæssigheder, herunder om 
nødvendigt forbyde, at investeringsselskabet viderefører 
sin virksomhed på landets område. Medlemsstaterne 
sikrer, at det på deres område er muligt at forkynde de 
for disse foranstaltninger nødvendige dokumenter for 
investeringsselskabet. 
4. Enhver foranstaltning, der træffes i henhold til stk. 
1, 2 og 3, og hvorved der pålægges sanktioner eller 
restriktioner på udførelsen af tjenesteydelser, skal behø­
rigt begrundes og meddeles det pågældende investerings­
selskab. En sådan foranstaltning skal kunne indbringes 
for domstolene i den medlemsstat, hvis myndigheder 
vedtog den. 
Nr. C 43/12 De Europæiske Fællesskabers Tidende 22. 2. 89 
5. Inden den i stk. 1, 2 og 3 fastsatte procedure iværk­
sættes, kan værtslandets kompetente myndigheder i 
særlige tilfælde træffe nødvendige foranstaltninger med 
henblik på at beskytte investorer og andre, for hvem der 
udføres tjenesteydelser. Kommissionen og de øvrige 
medlemsstater skal hurtigst muligt underrettes om 
sådanne foranstaltninger. Kommissionen kan i så fald 
efter at have konsulteret de berørte medlemsstater 
beslutte, at værtslandet skal ændre foranstaltningerne 
eller bringe dem til ophør. 
6. Tilbagekaldes et investeringsselskabs godkendelse, 
meddeles dette værtslandets kompetente myndighed, der 
da træffer de nødvendige foranstaltninger til at 
forhindre, at det pågældende investeringsselskab videre­
fører sin virksomhed på værtslandets område. 
7. Medlemsstaterne giver Kommissionen meddelelse 
om antallet og arten af de i hver medlemsstat forekom­
mende tilfælde, hvor der er blevet truffet foranstaltninger 
af den i stk. 3 nævnte art. Hvert andet år forelægger 
Kommissionen for det i henhold til artikel 20 nedsatte 
udvalg en rapport, hvori der kort redegøres for sådanne 
tilfælde. 
AFSNIT V 
Bestemmelser vedrørende de myndigheder, der meddeler 
godkendelse og fører tilsyn 
Artikel 14 
1. Medlemsstaterne udpeger de myndigheder, der skal 
varetage de i dette direktiv fastsatte opgaver. De under­
retter Kommissionen herom med angivelse af eventuel 
kompetencefordeling. 
2. De i stk. 1 omhandlede myndigheder skal være 
offentlige myndigheder eller organer, der er udpeget af 
offentlige myndigheder, eller andre organer. 
3. Vedkommende myndigheder skal tillægges alle 
nødvendige beføjelser med henblik på udførelse af deres 
erhverv. 
Artikel 15 
1. Er der flere kompetente myndigheder i en og 
samme stat, skal disse samarbejde snævert med henblik 
på at føre tilsyn med de investeringsselskaber, der udøver 
virksomhed i medlemsstaten. 
2. Medlemsstaterne tillader ligeledes, at et sådant 
samarbejde finder sted mellem de kompetente myndig­
heder og de offentlige myndigheder, der fører tilsyn med 
kreditinstitutter og andre finansieringsinstitutter eller 
med forsikringsselskaber, når der er tale om foreta­
gender, der overvåges af dem. 
3. Hvor investeringsservice udføres på tværs af lande­
grænserne eller af etablerede afdelinger i en eller flere 
andre medlemsstater end hjemlandet, samarbejder de 
pågældende medlemsstaters kompetente myndigheder 
snævert med henblik på at føre tilsyn med det pågæl­dende investeringsselskabs virksomhed. De berørte 
myndigheder giver efter anmodning, hinanden alle de 
oplysninger vedrørende ledelsen af sådanne investerings­
selskaber og disses ejerforhold, som kan lette tilsynet 
med dem og undersøgelsen af betingelserne for medde­
lelse af deres godkendelse, samt alle oplysninger, der 
iøvrigt kan lette overvågningen af sådanne investerings­
selskaber. 
Artikel 16 
1. Når et investeringsselskab, der er meddelt godken­
delse i en medlemsstat, udøver virksomhed gennem en 
afdeling etableret i en anden medlemsstat, sikrer de 
kompetente myndigheder i værtslandet, at hjemlandets 
kompetente myndigheder efter forudgående meddelelse 
herom til værtslandets kompetente myndigheder selv kan 
foretage kontrol på stedet af de i artikel 15, stk. 3 
nævnte oplysninger. 
2. Denne artikel er ikke til hinder for, at værtslandets 
kompetente myndighed udfører kontrol på stedet i afde­
linger etableret på dets område med henblik på vareta­
gelsen af de opgaver, som påhviler den i henhold til dette 
direktiv. 
Artikel 17 
1. Medlemsstaterne sikrer, at alle personer, der er 
eller har været ansat ved de kompetente myndigheder, 
såvel som revisorer eller eksperter, der optræder på de 
kompetente myndigheders vegne, er underkastet tavs­
hedspligt. Dette indebærer, at alle fortrolige oplysninger, 
som de pågældende personer måtte modtage som led i 
deres hverv, ikke må videregives til andre personer eller 
myndigheder, medmindre der er tale om sager, der 
henhører under straffelovgivningen. 
2. Uanset stk. 1 skal de kompetente myndigheder i de 
forskellige medlemsstater og de offentlige myndigheder, 
der fører tilsyn med kreditinstitutter og andre finansi­
eringsinstitutter, bemyndiges til at udveksle oplysninger i 
overensstemmelse med dette direktivs bestemmelser, hvor 
det er nødvendigt for en effektiv varetagelse af deres 
respektive ansvarsområder. Disse oplysninger skal være 
omfattet af samme tavshedspligt, som den i stk. 1 fore­
skrevne. 
3. Medlemsstaterne kan kun indgå samarbejdsaftaler 
om udveksling af oplysninger med kompetente myndig­
heder i tredjelande, dersom de meddelte oplysninger er 
omfattet af samme tavshedspligt som den, der gælder i 
henhold til nærværende artikel. 
4. De myndigheder, der modtager oplysninger i 
henhold til stk. 1 eller 2, må kun gøre brug af dem: 
— med henblik på at undersøge, om de foretagender, 
som de fører tilsyn med, opfylder betingelserne for at 
påbegynde virksomhed, og med det formål at lette 
overvågningen af sådanne foretagenders virksomhed, 
administrative og regnskabsmæssige praksis samt 
interne kontrolordninger, 
22. 2. 89 De Europæiske Fællesskabers Tidende Nr. C 43/13 
når de af myndigheden trufne afgørelser er indbragt 
for enadministrativ rekursinstans, eller AFSNIT VI 
Afsluttende bestemmelser 
— indbringes for domstolene efter artikel 18. 
5. Stk. 1 og 4 er ikke til hinder for, at der inden for 
en medlemsstat eller mellem medlemsstater kan udveksles 
oplysninger mellem de kompetente myndigheder og de 
personer, der har til opgave at foretage lovpligtig revi­
sion af investeringsselskabers regnskaber. 
De myndigheder og organer, til hvem sådanne oplys­
ninger fremsendes, må kun gøre brug af dem med 
henblik på varetagelsen af deres hverv som tilsynsførende 
myndighed. De modtagne oplysninger er underkastet de 
regler om tavshedspligt, som gælder for de pågældende 
myndigheder og organer. 
6. Uanset stk. 1 kan medlemsstaterne i henhold til 
lovbestemmelser, og dersom det er nødvendigt af tilsyns­
mæssige hensyn, tillade, at visse oplysninger videregives 
til andre afdelinger inden for deres centralforvaltning. 
Medlemsstaterne skal sikre, at de oplysninger, der 
modtages i henhold til stk. 2, ikke videregives i sådanne 
tilfælde, medmindre de myndigheder, der har meddelt de 
pågældende oplysninger, udtrykkeligt giver deres 
samtykke hertil. 
7. Medlemsstaterne sikrer, at de i denne artikel fast­
satte bestemmelser om tavshedspligt også finder anven­
delse på oplysninger, der gives af de kompetente 
myndigheder til personer med ansvar for den lovpligtige 
revision af investeringsselskabers regnskaber. 
Artikel 18 
Medlemsstaterne sikrer, at afgørelser, der træffes over 
for et investeringsselskab i henhold til love eller admini­
strative bestemmelser, der er vedtaget i overensstemmelse 
med dette direktiv, kan indbringes for domstolene. 
Samme domstolsadgang skal stå åben, når en ansøgning 
om godkendelse anses for afslået, jf. artikel 4, stk. 4. 
Artikel 19 
Medlemsstaterne sikrer, at deres respektive kompetente 
myndigheder over for investeringsselskaber eller dem, 
der faktisk kontrollerer sådanne foretagender, som over­
træder love eller administrative bestemmelser vedrørende 
tilsyn med investeringsselskaber, kan fastsætte sanktioner 
eller andre foranstaltninger, der specielt tager sigte på at 
bringe den konstaterede overtrædelse eller grundene til 
en sådan overtrædelse til ophør. Sådanne sanktioner skal 
kunne indebære, at godkendelser suspenderes eller tilba­
gekaldes. Artikel 20 
1. Tekniske ændringer til dette direktiv vedrørende 
— udvidelse af de aktiviteter, der er opført på den i 
bilaget indeholdte liste 
— de områder, hvor de kompetente myndigheder skal 
udveksle de i artikel 15 angivne oplysninger 
foretages efter proceduren i stk. 2. 
2. Kommissionen bistås af et udvalg, der består af 
repræsentanter for medlemsstaterne, og som har 
Kommissionens repræsentant som formand. 
Kommissionens repræsentant forelægger udvalget et 
udkast til de foranstaltninger, der skal træffes. Udvalget 
afgiver en udtalelse om dette udkast inden for en frist, 
som formanden kan fastsætte under hensyntagen til det 
pågældende spørgsmåls hastende karakter. Det udtaler 
sig med det flertal, som er fastsat i Traktatens artikel 
148, stk. 2, for vedtagelse af de afgørelser, som Rådet 
skal træffe på forslag af Kommissionen. Under afstem­
ningen i udvalget tildeles de stemmer, der afgives af 
repræsentanterne for medlemsstaterne, den vægt, som er 
fastlagt i nævnte artikel. Formanden deltager ikke i 
afstemningen. 
Kommissionen vedtager de påtænkte foranstaltninger, 
når de er i overensstemmelse med udvalgets udtalelse. 
Er de påtænkte foranstaltninger ikke i overensstemmelse 
med udvalgets udtalelse, eller hvis der ikke er afgivet 
nogen udtalelse, forelægger Kommissionen straks Rådet 
et forslag til de foranstaltninger, der skal træffes. Rådet 
træffer afgørelse med kvalificeret flertal. 
Har Rådet efter udløbet af en frist, som fastsættes i hver 
enkelt retsakt, der skal vedtages af Rådet i henhold til 
dette stykke, men som under ingen omstændigheder kan 
være på over tre måneder regnet fra forslagets forelæg­
gelse for Rådet, ikke truffet nogen afgørelse, vedtages de 
foreslåede foranstaltninger af Kommissionen. 
Artikel 21 
1. Investeringsselskaber, der allerede inden ikrafttræ­
delsen af gennemførelsesbestemmelserne til dette direktiv 
har godkendelse til at udføre investeringsservice i hjem­
landet, skal anses at have den for dette direktiv nødven­
dige godkendelse, hvis godkendelsen er givet under 
betingelser svarende til dem, der er fastsat i artikel 4, 
stk. 2. 
Nr. C 43/14 De Europæiske Fællesskabers Tidende 22. 2. 89 
2. Afdelinger, der har påbegyndt deres virksomhed i 
overensstemmelse med de i værtslandet gældende 
bestemmelser, men inden ikrafttrædelsen af gennemførel­
sesbestemmelserne til dette direktiv antages at have været 
underlagt proceduren i artikel 11, stk. 1, 2 og 3. Sådanne 
afdelinger skal fra ikrafttrædelsestidspunktet for 
gennemførelsesbestemmelserne til dette direktiv være 
underlagt bestemmelserne i artikel 10, 11, stk. 3, og 
artikel 13. 
3. Artikel 12 berører ikke de rettigheder, som investe­
ringsselskaber, der udfører tjenesteydelser på tværs af 
landegrænserne, har erhvervet inden ikrafttrædelsen af 
gennemførelsesbestemmelserne til dette direktiv. Artikel 22 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1993. De underretter 
straks Kommissionen herom. 
2. Medlemsstaterne meddeler Kommissionen teksten 
til de vigtigste nationale love og administrative bestem­
melser, som de vedtager på det område, der er omfattet 
af dette direktiv. 
Artikel 23 
Dette direktiv er rettet til medlemsstaterne. 
BILAG 
Investeringsaktiviteter, der falder ind under dette direktivs anvendelsesområde 
AFSNIT A 
Aktiviteter 
1. Børsmæglervirksomhed, dvs. accept af investorers ordrer vedrørende et eller flere af de under afsnit B 
nævnte instrumenter og/eller udførelse af sådanne ordrer på en børs eller andet marked på kommis­
sionsbasis mod betaling af provision 
2. dealing as principal, dvs. køb og salg af et eller flere af de under afsnit B nævnte instrumenter for egen 
regning og risiko med det formål at opnå en gevinst i form af differencen mellem køberkurs og sælger­
kurs 
3. market making, dvs. opretholdelse af markedet for et eller flere af de under afsnit B nævnte instru­
menter gennem handel med sådanne instrumenter 
4. porteføljepleje af værdipapirbeholdninger, dvs. forvaltning, der påtages særskilt over for individuelle 
investorer mod betaling af et gebyr af beholdninger bestående af et eller flere af de under afsnit B 
nævnte instrumenter 
5. tilbud om service i form af tegning i forbindelse med emission af de under afsnit B, punkt 1, nævnte 
instrumenter og distribution af sådanne emitterede papirer til offentligheden 
6. professionel investeringsrådgivning til investorer på individuel basis eller på basis af privat subskription i 
forbindelse med et eller flere af de under afsnit B nævnte instrumenter 
7. opbevaring og forvaltning af et af de under afsnit B nævnte instrumenter, men ikke forvaltning af et 
clearingssystem. 
AFSNIT B 
Instrumenter 
1. omsættelige værdipapirer, inkl. andele i foretagender med henblik på kollektiv investering i omsættelige 
værdipapirer 
2. pengemarkedsinstrumenter (inkl. indlånsbeviser og-Eurohandelspapirer) 
3. termins- og optionsinstrumenter 
4. valutakurs- og rentesatsinstrumenter.